jkorsvik/nowiki_second_scrape_merged huggingface dataset:
Landøydaengvikler

Landøydaengvikler  (Eucosma campoliliana) er en sommerfugl i gruppen av viklere (Tortricidae).


== Utseende ==
En middelsstor (vingespenn 13-18 millimeter), karakteristisk farget vikler. Hodet er kledt med hvite hår, mens thorax er svart med hvite flekker på sidene. Forvingenes grunngfarge er snøhvit, med et avbrutt, lysbrunt tverrbånd i midten og vingespissen for det meste brun. Det er områder med små, svarte flekker ved roten og i vingens ytre del. Bakvingen er lyst gråbrun.


== Levevis ==
Larvene utvikler seg på blomsterkurver av landøyda (Senecio jacobaea). Denne planten vokser særlig på beitemarker ved kysten, men også i veikanter, på ruskemark og lignende.
De voksne viklerne flyr i juni-juli.


== Utbredelse ==
Arten er utbredt i Europa, unntatt Den iberiske halvøya og de nordligste områdene, og i det nordlige Asia. I Norge finnes den langs kysten nord til Hordaland.
Den er svært vanlig i ytre deler av Vestlandet.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten Eucosma Hübner, 1823
landøydaengvikler, Eucosma campoliliana (Denis & Schiffermüller, 1775)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Eucosma campoliliana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) landøydaengvikler i Global Biodiversity Information Facility 
(no) landøydaengvikler hos Artsdatabanken 
(sv) landøydaengvikler hos Dyntaxa 
(en) landøydaengvikler hos Fauna Europaea 
(en) landøydaengvikler hos NCBI 
(en) Kategori:Eucosma campoliliana – bilder, video eller lyd på Wikimedia Commons 
(en) Eucosma campoliliana – galleri av bilder, video eller lyd på Wikimedia Commons 
Eucosma campoliliana – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Sylvain Chomet

Sylvian Chomet (født 10. november 1963) er en fransk tegneserieskaper, animatør og filmregissør.
Chomet debuterte med tegneserien Le Secret des libellules på forlaget Futuropolis i 1986. I 1988 flyttet han til London for å jobbe som animatør for Richard Purdum. Samme år startet han også som freelancer. 
I 1991 startet han å jobbe på kortfilmen La Vieille Dame et les pigeons, med bakgrunnstegninger av Nicolas De Crécy, en film han gjorde ferdig i 1998, etter at han flyttet til Canada i 1993. Chomet produserte også to tegneserier sammen med De Crécy, Léon-la-Came og Laid, pauvre et malade.
Chomets langfilmdebut, Trillingene fra Belleville (2003), gjorde Chomet til et kjent navn, etter at filmen ble Oscar-nominert for beste animasjonsfilm og beste sang.
Etter Trillingene fra Belleville anklaget De Crécy Chomet for å ha kopiert tegnestilen hans, og brøt samarbeidet dem imellom.
I 2004 startet Chomet Django Films for å produsere sin neste film, L'Illusionniste, som kom ut i 2010. Også denne ble nominert til Oscar for beste animasjonsfilm. 
Mens L'Illusionniste ble produserte, regisserte Chomet et av segmentene til Paris, je t'aime (2006), hans første film som ikke var animert.


== Referanser ==


== Eksterne lenker ==
(en) Sylvain Chomet – kategori av bilder, video eller lyd på Commons 
(en) Sylvain Chomet på Internet Movie Database 
(sv) Sylvain Chomet i Svensk Filmdatabas 
(da) Sylvain Chomet på Filmdatabasen 
(da) Sylvain Chomet på Scope 
(fr) Sylvain Chomet på Allociné 
(en) Sylvain Chomet på AllMovie 
(en) Sylvain Chomet hos The Movie Database
Liste over kardinaler utnevnt av Innocens II

Liste over kardinaler utnevnt av Innocens II er en liste over de 74 kardinalene pave Innocens II utnevnte under 12 konsistorium i perioden 1130 til 1142.


== 1130 ==
Badouin Cistercienserordenen
Pietro
Stanzio
Luc Cistercienserordenen
Adinolfo O.S.B.
Innocenzo Savelli
Gregorio
Azzone degli Atti
Odone Fattiboni
Gaymer
Guido da Vico
Guido
Guido
Alberto Teodoli
Silvano
Vasaslo
Lucio Boezio O.S.B.Vall
Vitale Savelli


== 1132 ==
Martino Cistercienserordenen


== 1133 ==
Pietro O.S.B.Cas.
Ubaldo da Lunata
Angelo
Guido
Ubaldo


== 1134 ==
Drogon  O.S.B.
Theodwin
Stefano
Gregorio Papareschi den yngre, iuniore
Chrysogone O.S.B.
Gerado
Pietro


== 1135 ==
Ugo
Griffone
Yves


== 1136 ==
Alberto
Bernardo


== 1137 ==
Stanzio
Cosma


== 1138 ==
Albéric O.S.B.Clun.
Guido Bellagi
Gregorio
Raniero
Matteo
Goizzone
Ottaviano de' Monticelli
Ribaldo
Ubaldo


== 1139 ==
Hugh de Saint-Victor
Étienne Cistercienserordenen
Egmondo
Presbitero
Rabaldo
Tommaso
Raniero
Goizo
Aimerico
Presbitero


== 1140 ==
Pietro
Tommaso
Rainaldo di Collemezzo O.S.B.Cas.
Ubaldo
Pietro
Pietro
Guido Moricotti
Hugues de Foliet O.S.B.
Guido di Castelfidardo


== 1141 ==
Ubaldo Allucingoli Cistercienserordenen
Gilberto
Gregorio


== 1142 ==
Imar O.S.B.
Pietro Papareschi
Robert Pullen
Konrad von Bayern Cistercienserordenen


== Kilder ==
Salvador Miranda: The Cardinals of the Holy Roman Church
S. A. von Rottemburg

S. A. von Rottemburg eller Siegmund Adrian von Rothenburg var en tysk entomolog, lite er kjent om hans privatliv.


== Bibliografi ==
Rottemburg, S. A. von (1775a): Anmerkungen zu den Hufnagelischen Tabellen der Schmetterlinge. Erste Abtheilung. – Der Naturforscher, 6: 1-34.
Rottemburg, S. A. von (1775b): Anmerkungen zu den Hufnagelischen Tabellen der Schmetterlinge. Zweyte Abtheilung. – Der Naturforscher, 7: 105-112.
Rottemburg, S. A. von (1776a): Anmerkungen zu den Hufnagelischen Tabellen der Schmetterlinge. Der dritten Abtheilung erste Classe. – Der Naturforscher, 8: 101-111.
Rottemburg, S. A. von (1776b): Anmerkungen zu den Hufnagelischen Tabellen der Schmetterlinge. Der dritten Abtheilung zwote Classe. – Der Naturforscher, 9: 111-144.
Rottemburg, S. A. von (1777): Anmerkungen zu den Hufnagelischen Tabellen der Schmetterlinge. Der dritten Abtheilung dritte Classe. – Der Naturforscher, 11: 63-91.
Matthew Libatique

Matthew Libatique (født 19. juli 1968) er en amerikansk filmfotograf, særlig kjent for sitt samarbeide med Darren Aronofsky.
Libatique studerte sosiologi og kommunikasjon på California State University, før han studerte filmfotografi på AFI Conservatory. Han jobbet sammen med Aronofsky på kortfilmen hans Protozoa (1993), og har siden jobbet som filmfotograf på alle Aronofskys filmer (med unntak av The Wrestler (2009)).
Andre regissører han har jobbet med flere ganger, er Spike Lee (She Hate Me (2004), Inside Man (2006) og  Miracle At St. Anna (2008)) og Joel Schumacher (Tigerland (2000), Phone Boot (2002) og Nummer 23 (2007)). Han har også filmet Iron Man (2008) og Iron Man 2 (2010) for Jon Favreau.
Libatique har også regissert flere musikkvideoer.


== Utvalgt filmografi ==


== Eksterne lenker ==
(en) Matthew Libatique på Internet Movie Database 
(sv) Matthew Libatique i Svensk Filmdatabas 
(da) Matthew Libatique på Filmdatabasen 
(da) Matthew Libatique på Scope 
(fr) Matthew Libatique på Allociné 
(en) Matthew Libatique hos The Movie Database
Liste over kardinaler utnevnt av Celestin II

Liste over kardinaler utnevnt av Celestin II er en liste over de 14 kardinalene pave Celestin II utnevnte under tre konsistorium i perioden fra 17. desember 1143 til mars 1144.


== 17. desember 1143 ==
Rainiero
Ariberto
Manfredo
Rodolfo
Gregorio
Astaldo degli Astalli
Giovanni
Giovanni Paparoni
Ugo


== Askeonsdag 16. februar 1144 ==
Giulio
Ugo Misini
Giacinto Bobone, senere pave Celestin III.
Gregorio


== Mars 1144 ==
Gezo


== Kilder ==
Salvador Miranda: The Cardinals of the Holy Roman Church
Gorch Fock

Gorch Fock er navn på følgende person:

Gorch Fock (Egentlig Johann Wilhelm Kinau; 1880–1916), tysk forfatter.«Gorch Fock» er navn på følgende skip, oppkalt etter forfatteren Gorch Fock:

«Gorch Fock» (1933), tidligere tysk skoleskip, nå museumsskip.
«Gorch Fock» (1958), skoleskip for offisersutdannelse i den tyske marine
Aabyhøj IF

Aabyhøj IF kan vise til:

Aabyhøj IF Basketball – en dansk basketballklubb fra Århus
Aabyhøj Idrætsforening – en dansk idrettsforening som bedriver flere ulike sportsgrener på programmet
Wally Pfister

Wally Pfister (født 8. juli 1961) er en amerikansk filmfotograf, kjent for sitt samarbeide med Christopher Nolan.
Pfister jobbet som kameramann i Washington for forskjellige TV-stasjoner, før han begynte på Det amerikanske filminstituttet. Etter utdanningen jobbet han på flere filmer i forskjellige stillinger, før han fikk sin første jobb som sjefsfotograf på lavbudsjettsfilmen The Hi-Line (1999). Filmen deltok på Sundance. På festivalen traff han Nolan, og har siden vært sjefsfotograf på alle Nolans filmer siden.
Pfister har blitt Oscar-nominert for beste kinematografi på Nolan-filmene Batman Begins (2005), The Prestige (2006), The Dark Knight (2008) og Inception (2010), og vant prisen for sistnevnte.


== Filmografi som sjefsfotograf ==
The Dark Knight Rises (2012)
Moneyball (2011)
Inception (2010)
The Dark Knight (2008)
The Prestige (2006)
Slow Burn (2005)
Batman Begins (2005)
The Italian Job (2003)
Laurel Canyon (2002)
Insomnia (2002)
Rustin (2001)
Scotland, Pa. (2001)
Memento (2000)
The Hi-Line (1999)


== Eksterne lenker ==
(en) Wally Pfister på Internet Movie Database 
(sv) Wally Pfister i Svensk Filmdatabas 
(da) Wally Pfister på Filmdatabasen 
(da) Wally Pfister på Scope 
(fr) Wally Pfister på Allociné 
(en) Wally Pfister på AllMovie 
(en) Wally Pfister hos The Movie Database
Bennie and the Jets

«Bennie and the Jets» er en sang komponert av Elton John og Bernie Taupin fra albumet Goodbye Yellow Brick Road (1973). Det er en av Elton Johns mest populære sanger.


== Informasjon ==
«Bennie and the Jets» ble utgitt den 4. februar 1974 som den siste singelen fra albumet. Sangen forteller om et fiktivt band hvorav Elton John er en antatt fan. I intervjuer har Taupin sagt at tekstene er en satire av musikkindustrien på 1970-tallet.
Elton John ville ikke ha «Bennie and the Jets» på side en på albumet Goodbye Yellow Brick Road, og var imot å gi den ut som singel, da han trodde den ville mislykkes på listene. Sangen nådde førsteplass på de amerikanske singellistene i 1974.


== Komposisjon ==
Sangen ble produsert av Gus Dudgeon og innspilt i løpet av albumets økter i Frankrike i Strawberry Studios, der John og Taupin hadde spilt inn sine to foregående album Honky Chateau og Don't Shoot Me I'm Only the Piano Player.
Etter innspillingen av sangen i studio, var John og bandet bekymret for at den var for lite original. Ifølge gitaristen Davey Johnstone var det en av de merkeligste låtene de noen gang spilt inn. Han la til reverb-effekter, applaus, fløyter og andre lyder fra Elton Johns tidligere konserter, noe som ga det den konsertfølelsen som i ettertid har blitt sangens «varemerke».


== Sporliste ==
Alle sanger skrevet av Elton John og Bernie Taupin.

«Bennie and the Jets» – 5:23
«Harmony» – 2:46


== Eksterne lenker ==
Bennie and the Jets på Allmusic
Al Wasl FC

Al Wasl Football Club (arabisk: نادي الوصل لكرة القدم) er en emiratarabisk fotballklubb fra byen Dubai. Klubben hører inn under sportsforeningen Al Wasl SC.


== Titler ==
UAE Football League (7)

1982, 1983, 1985, 1988, 1992, 1997, 2007
Danny Cohen (filmfotograf)

Danny Cohen er en britisk filmfotograf som jobber både med fjernsyn og film i Storbritannia.
Cohen ble Oscar-nominert for Kongens tale (2010).


== Filmografi som filmfotograf ==
Victoria & Abdul (2017)
Florence Foster Jenkins (2016)
Johnny English Reborn (2011)
Kongens tale (2010)
Glorious 39 (2010)
The Boat That Rocked (2009)
This Is England (2006)
Pierrepoint (2005)
Dead Man's Shoes (2004)
Creep (2004)
Only Human (2004)


== Referanser ==


== Eksterne lenker ==
(en) Danny Cohen på Internet Movie Database 
(sv) Danny Cohen i Svensk Filmdatabas 
(da) Danny Cohen på Filmdatabasen 
(da) Danny Cohen på Scope 
(fr) Danny Cohen på Allociné 
(en) Danny Cohen på AllMovie
Jeff Cronenweth

Jeff Cronenweth (født 14. januar 1962) er en amerikansk filmfotograf. Cronenweth ble Oscar-nominert for The Social Network (2010).
Cronenweth er sønn av filmfotografen Jordan Cronenweth, og jobbet som assistent for han, før han utdannet seg ved University of Southern California, og jobbet seg opp til kameraoperatør.
Hans første store film som sjefsfotograf var Fight Club (1999). Andre filmer han har jobbet på er One Hour Photo (2002), K-19 (2002), Down with Love (2003), og The Social Network (2010).


== Referanser ==


== Eksterne lenker ==
(en) Jeff Cronenweth på Internet Movie Database 
(sv) Jeff Cronenweth i Svensk Filmdatabas 
(da) Jeff Cronenweth på Filmdatabasen 
(da) Jeff Cronenweth på Scope 
(fr) Jeff Cronenweth på Allociné 
(en) Jeff Cronenweth på AllMovie 
(en) Jeff Cronenweth hos The Movie Database
Domenehai

Domenehai er et begrep som er oppstått de senere år, og som beskriver virksomheten til personer som spekulerer i å registrere internett domener, såkalt cybersquatting, uten annen intensjon enn at de skal selge disse videre til personer og/eller virksomheter som trenger disse domenene i tilknytning til sin virksomhet. 
Norsk regelverk skal i utgangspunktet være til hinder for denne type virksomhet, ved at domener må knyttes opp mot en organisasjon. Dette omgås vanligvis ved at vedkommende oppretter en rekke, mer eller mindre, fiktive organisasjoner og virksomheter som fungerer som paraplyer for  registreringer av domenenavn.


== Referanser ==


== Eksterne lenker ==
NORID (Domeneregistraren for .no)
Tlaltecuhtli

Tlaltecuhtli, Tlaltecutli er en førkolumbisk mesoamerikansk gudefigur, identifisert fra skulpturer og ikonografi som er datert fra den seine postklassiske perioden av den mesoamerikansk kronologi (ca. 1200–1519), hovedsakelig blant Mexica (aztekiske) og andre nahuatlsnakkende kulturer. Tlaltecuhtli er også kjent fra flere manuskripter etter den spanske erobringen som ga en oversikt over mexica-mytologi og trossystemer, slik som Histoyre du méchique sammenstilt i midten av det 16. århundre.I en av de mesoamerikanske skapelsesforstillinger blir Tlaltecuhtli beskrevet som et sjømonster som oppholdt seg i havet etter den fjerde syndfloden, en legemliggjørelse av det rasende kaoset som var før skapelsen.  Quetzalcoatl og Tezcatlipoca, i form av slanger, rev henne i to og kastet den en delen oppover og skapte himmelhvelvingen og stjerner og lot den andre halvdelen bli land på jorden.  Men hun forble i live og krevde å få menneskeblod.  
Selv om gudenavnet er en maskulin form i Nahuatl språket, fremstilles som oftest Tlaltecuhtli med distinkte kvinnelige karakteristika, og figuren har ofte en posetur forbundet med en kvinne som føder.Hun blir enkelte gang knyttet til Cihuacoatl, Tonantzin, Tonatiuh.
I 2006 ble en monolitt av denne gudinnen funnet i Mexico. [1] Denne funnplassen er del av Templo Mayor i Mexico by.


== Se også ==
Izanami
Tiamat


== Referanser ==


== Kilder ==
Campbell, Joseph (1976). Primitive Mythology (2nd reprint edition (©1969) utg.). Harmondsworth, England: Penguin Books. ISBN 0-140-04304-7. OCLC 2346210. 
Pasztory, Esther (1983). Aztec Art. New York: H.N. Abrams. ISBN 0810906872. OCLC 8627850. 
Taube, Karl A. (1993). Aztec and Maya Myths (4th University of Texas printing utg.). Austin: University of Texas Press. ISBN 0-292-78130-X. OCLC 29124568.
Gansbyn

Gansbyn er en liten bygd i Värmskog Sverige, og ligger i Grums kommune i Värmlands Län. Bygda har rundt 20 tomter, mange av dem bebodde på årsbasis og mange av dem brukt som hyttetomter. Gansbyn grenser til innsjøen Värmeln, og ligger ikke langt fra Grums, Arvika og Borgvik. Karlsbol skole ligger i Gansbyn, men er ikke i bruk lengre.


== Eksterne lenker ==
Kart
Arkeologiåret 2010

Arkeologiåret 2010 er en oversikt over blant annet utgravninger, fødte og avdøde personer med tilknytning til arkeologi i 2010.


== Utgravninger ==
26. mars – Arkeologer begynner utgravninger ved William Shakespeares siste hjem, New Place i Stratford-upon-Avon (fortsetter inn i 2011).
2. april – Team av antropologer og arkeologer begynner søk på Fresh Kills Landfill på Staten Island etter menneskelevninger etter offer for terrorangrepet 11. september 2001. Over 30 fragmenter menneskelevninger blir seinere identifisert.


== Funn ==
Arkeologer fra Kulturhistorisk Museum finner et sarupanlegg fra yngre steinalder ved Hamresanden ved Kristiansand; det første av sitt slag i Norge.
9. april – I England oppdager Dave Crisp ved hjelp av metalldetektor Frome depotfunn med 52 503 romerske mynter datert til perioden 253 til 305. Det er et av største depotfunnene noensinne i Storbritannia.
Mai – Et fragment av en leirtavle blir oppdaget i Ophel-seksjonen av Davids by i Jerusalem i Israel. Fragmentet, med en flate på 2 x 2,8 cm, er det eldste stykke skrift som til nå er funnet i Jerusalem, datert tilbake til det 14. århundre f.Kr. Den høye kvaliteten på den akkadiske skriften indikerer at den ble gravert av en kongelig skriver og taler om viktigheten av Jerusalem som et politisk senter på den tiden.
Mai – I Cumbria i England blir det oppdaget en nesten komplett romersk kavalerihjelm ved hjelp av en metalldetektor.
August – Theben ørkenveiundersøkelse, et program ledet av Yale University, offentliggjør oppdagelsen av en egyptisk oldtidsbosetting langs den gamle karavaneruten i den vestlige ørkenen. Bosettingen var et viktig administrativt og økonomiske senter, som anslås å ha vært i bruk fra 1650 f.Kr. til 1550 f.Kr.
September – Et Moab-tempel fra det 8. århundre f.Kr. oppdages nær byen Madaba i Jordan. Tempelet inneholder rundt tre hundre religiøse artefakter, herunder en figur av dyreguden Hadad. Artefaktene skal stilles ut ved Jordans arkeologiske museum.
Hackney depotfunn (antatt nedgravd ca. 1913).


== Priser ==
John Humphrey mottar Gullmedalje for fremragende innsats innen arkeologi av Archaeological Institute of America (AIA).


== Andre hendelser ==
Juni – Den største aztekiske steinskulptur med originale farger blir avduket ved en utstilling i Templo Mayor museum i Mexico by. Skulpturen, som ble oppdaget i 2007, avbilder aztekergudinnen Tlaltecuhtli. Utstillingen viser også mange artefakter funnet sammen med skulpturen.


== Dødsfall ==


== Referanser ==
Poul Andreassen

Må ikke forveksles med folketingsmann Poul Adrian Andreasen fra Færøyene.Poul Andreassen (født 18. februar 1928 i Stubbekøbing, død 7. august 2009 i Charlottenlund) var en dansk forretningsmann og konservativ politiker. Han var administrerende direktør i ISS i 33 år.


== Liv og virke ==
Han avsluttet skolegangen etter middelskolen som 14-åring og kom i lære som maskinarbeider hos P.W. Hallengren & Søn i København, hvor faren var arbeidsformann. Andreassen gikk maskinteknisk fagskole om kveldene, og i 1951 tok han eksamen som maskiningeniør ved Københavns Maskinteknikum. Omkring 1960 ble han engasjert av SAS for å rasjonalisere selskapet, som befant seg i et økonomisk uføre. I en alder av 34 år ble han i 1962 administrerende direktør i Det Danske Rengøringsselskab, som han utviklet til det multinasjonale konsernet ISS. Han avgikk som administrerende direktør i 1995. Andreassen var styreformann i Danmarks største byggeprosjekt, Storebæltsforbindelsen AS, 1987–1998 og styreformann i Superfos AS frem til 1998.Han hadde tillitsverv innen blant annet Dansk Arbejdsgiverforening og Foreningen til Støtte for Mødre og Børn. I ung alder skiftet han politisk ståsted fra Socialdemokratiet til Det Konservative Folkeparti, hvor han stod som medlem i mange år. I 1998 lot han seg overtale til å overta som formann i de konservatives hovedstyre, men klarte ikke å bringe suksessen fra næringslivet over i det politiske liv. Andreassens misjon som organisatorisk leder og overgangsfigur ble imidlertid oppfylt, idet han banet vei for Bendt Bendtsen som partiformann og politisk leder istedenfor Pia Christmas-Møller. Andreassen avgikk som formann i 2000.Fra tidlig i 1980-årene kjempet han mot en arvelig hjertesykdom, og i 1991 ble han vellykket hjerteoperert samtidig som han gikk ned i vekt og sluttet å røyke. Han døde etter lengre tids sykdom i 2009, og ble bisatt fra Ordrup kirke ved Charlottenlund.


== Utmerkelser ==
Poul Andreassen ble utnevnt til ridder av Dannebrogordenen.


== Referanser ==
Nintendogs + Cats

Nintendogs + Cats (ニンテンドッグス プラス キャッツ, Nintendogs + Cats) er et kjæledyrsimulatorspill til Nintendo 3DS. Spillet er en oppfølger til Nintendogs på Nintendo DS, med muligheten til å velge katter, samt nye raser og funksjoner. Spillet går ut på at man har en kattunge eller hundevalp som man skal ta vare på (mate, leke med o.l.). Spillet prøver å simulere hvordan ekte katter og hunder oppfører seg, og mens hundene i spillet vil oppsøke oppmerksomhet, vil kattene være mer reservert. Spillet kom ut samtidig som konsollen, som en lanseringstittel. 
Det finnes 3 forskjellige versjoner av spillet: Nintendogs + Cats: French Bulldog & New Friends, Nintendogs + Cats: Golden Retriever & New Friends, and Nintendogs + Cats: Toy Poodle & New Friends. Forskjellen mellom disse versjonene er minimale. Det som i hovedsak skiller de fra hverandre, er at man begynner med forskjellige hunder eller katter i starten. Alle hunder og katter er etter hvert mulig å få tak i, i alle versjonene. I Japan kalles Golden Retriever versjonen Shiba Inu & New Friends.


== Gameplay ==
Selve gameplayet er veldig likt forgjengeren. Spillet begynner med at spilleren kjøper en hund eller katt og gir den et navn, som må snakkes inn i mikrofonen slik at hunden eller katten læres opp til å gjenkjenne det. Deretter er det opp til spilleren å oppdra hunden eller katten. Det er mulig å kjøpe mat og leker til hunden og/eller katten, for å få penger til å kjøpe ting, kan man delta i forskjellige konkurranser med hunden og/eller katten: frisbeehenting, agility trial og lydighetskonkurranse. Noen aktiviteter er begrenset til kun en av dyrene, for eksempel så kan man bare gå tur med hundene.


== Referanser ==